cyanic-selkie/wikianc huggingface dataset:
Laura Christensen
Biografi
Hun er allikevel best kjent for sine roller i TV-seriene Riget (spiller den feilopererte Mona), Strisser på Samsø og spesielt Taxa. I 2016 spilte hun fondsforvalter i Oljefondet i den norske TV-serien Mammon.
Mundell-Fleming-modellen
Modellen har hovedsakelig to bruksmåter: bruk under fast kurs og bruk under flytende kurs. I begge tilfellene gir modellen en likevekt i skjæringspunktet mellom de tre grafene.
Fylkesvei 220
Fylkesvei 220 går mellom Kirkelund i Rakkestad og riksgrensen ved Holtet i Halden.
I mars 2019 ble riksvei 111 fra Rakkestad til Øra omnummerert til en fortsettelse av riksvei 22, og det ble vedtatt at fylkesvei 22 skulle omnummereres til fylkesvei 220. Et kort stykke av fylkesvei 101 ble også overført til veien.
Gérard Latortue
Liv og virke
Hans regjering ble anerkjent av USA, Canada og Den europeiske union, men noen andre – Jamaica, St. Kitts og Nevis, Venezuela og Cuba, såvel som Den afrikanske union – markerte sin avstandtagen og erklærte offisielt at de ikke anerkjente denne regjeringen. Regjeringen ble også møtt med motstand av det haitiske politiske parti Fanmi Lavalas.
Mundell-Fleming-modellen
Endringer i LM
LM-kurven er med andre ord uten betydning i et fastkursregime, og pengepolitikken har følgelig ingen virkning.
La oss ta et eksempel. Sett at pengemengden i den norske LM-kurven øker. LM skifter derfor utover, og det blir press på rentene nedover. Dette fører til en kapitalflukt fra Norge, tilbudet av NOK blir større enn etterspørselen, og NOK depresierer (svekker seg). Den svekkede kronen vil gjøre det billigere for utlendingene å kjøpe norske varer, eksporten øker, NX-leddet øker, og IS skifter ut til det nye skjæringspunktet mellom LM og FE.
Fristaten Flaskehals
Bakgrunn
Den ble dannet av deler av den prøyssiske provinsen Hessen-Nassau som følge av en feil i utmålingen av den franske og amerikanske okkupasjonen på østbredden av Rhinen etter første verdenskrig. Dette førte til at disse to okkupasjonssonene ikke møtte hverandre og det ble liggende et område imellom. På grunn av kommunikasjonsnettet, ble området avskåret fra kommunikasjon fra det øvrige Tyskland, den såkalte Weimar-republikken.
Taijipalasset
Historie
Under det påfølgende Tangdynastiet gjenfikk byen sitt tidligere navn Chang'an og det keiserlige palasset fikk navnet Taijipalasset. Vwd palassets nordport fant i 626 hendelsen ved Xuanwuporten sted, da keiserens sønn Li Shimin drepte sine to brødre for å deretter bli keiser Tang Taizong.
Professionshøjskolen Metropol
Etter- og videreutdannelse
Metropol tilbyr også etter- og videreutdannelse, bestående av diplomutdannelser, kurs, seminarer mv. knyttet til grunnutdannelsene og henvender seg til de samme faggrupper; oftest for studerende i alderen 25 år og oppover. Flere av tilbudene er dog også rettet mot fagområder utenfor sunnhets- og velferdssektoren.
St. Jørgens gate (Tønsberg)
Gaten er oppkalt etter Sankt Georg (275–303) som i Norge kalles Sankt Jørgen. I middelalderen lå det et hospital på Gunnarsbø med St. Georg og St. Stephans navn.
Kardinaler
Kardinalfamilien eller kardinaler (Cardinalidae) er ei gruppe spurvefugler som lever i Amerika. Familien består av 11 slekter, med tilsammen cirka 52 arter. Størst diversitet finnes i Mellom- og Sør-Amerika, og de fleste artene er standfugler, men noen få arter er også trekkfugler som hekker i Nord-Amerika.
Horace Wells
Horace Wells (født 21. januar 1815, død 24. januar 1848) var en amerikansk tannlege. Han er kjent for å være den første som brukte anestesi innen tannlegeyrket, ved å ta i bruk dinitrogenoksid (lystgass).
Langfang
Etter oktober 1999 er det vokst frem et universitetsområde kalt Oriental University City (东方大学城) i Langfang. Rundt 30 universiteter er etablert der, med rundt 50 000 studenter totalt (2008).
Konsistoriet oktober 2003
Konsistoriet i oktober 2003 var det niende og siste konsistorium hvor pave Johannes Paul II utnevnte nye kardinaler. Det ble holdt 21. oktober 2003 i Vatikanet.
Det ble utnevnt 31 kardinaler, hvorav en in pectore, det vil si at navnet ble holdt hemmelig. Da dette navnet ikke ble offentliggjort før pavens død 2. april 2005 ble personen aldri formelt innsatt som kardinal, og sluttantallet for nye kardinaler ved dette konsistoriet ble dermed 30, og totaltallet i hans pontifikat 231.
Matthew Ridgway
Koreakrigen
25. juni 1950 brøt Koreakrigen ut, ved at militære styrker fra Nord-Korea gikk over den 38. breddegrad på vei sørover og inn i Sør-Korea. FN-styrkene som kom Sør-Korea til unnsetning bestod først og fremst av styrker fra USA.
Kong Tomislavs stororden
Tildeling
Kong Tomislavs stororden tildeles utenlandske statsledere, som bidrar til å fremme landets internasjonale anseelse, og for fremme av gode forbindelser mellom Kroatia og andre land. Ordenen er siden 1995 kun tildelt andre lands statsoverhoder, men før den tid kunne den også tildeles andre framtredende personer. Det ble foretatt én slik tildeling, til president i Den internasjonale olympiske komité, Juan Antonio Samaranch.
Norske innehavere
Kong Harald mottok Kong Tomislavs stororden i forbindelse med statsbesøk i 2011.
Dion Ørnvold
Ørnvold vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3. Ørnvold spilte alle fire kampen i OL-turneringen.
Kortbølge
Skipsradio
Fordi kortbølgeradiosamband kan etableres over hele verden, er dette fortsatt benyttet som reservesamband til sjøs. Valg av frekvensområde innen kortbølgen må baseres på erfaringer med solflekkaktivitet, tid på døgnet og posisjon i forhold til kystradiostasjoner på land. På grunn av den smale båndbredden, ble morsealfabetet ofte benyttet før 1990.
Blodige fredag
15.03 – Eastwood's Garage
En bilbombe på anslagsvis 68 kg ødela Eastwood's Garage på Donegall Road. Ingen ble alvorlig skadet.
15.30 – Nutts Corner
En landmine eksploderte på veien til Nutts Corner vest for Belfast, da en skolebuss full av barn kjørte forbi. Sjåføren var oppmerksom og svingte unna, og unngikk dermed mesteparten av sprengkraften. Ingen ble alvorlig skadet. Det ble antatt av minen var fjernstyrt, en metode IRA ofte bruker for å unngå at tilfeldige forbipasserende utløser landminer, og at de som utløste den trodde det var et kjøretøy tilhørende den britiske hæren som kom. PIRA har flere ganger utført slike aksjoner, der sikkerhetsstyrker som rykker ut etter et angrep selv blir utsatt for angrep.
Boven-Merwede
Boven-Merwede («Øvre Merwede») er en 8,8 km lang elv i Nederland. Den danner grensen mellom provinsene Zuid-Holland og Noord-Brabant, og var dessuten den historiske grensen mellom Gelre og Holland
Elven Linge og Merwede-kanalen munner ut i Boven-Merwede ved Gorinchem. Boven-Merwede deler seg i elven Beneden-Merwede og kanalen Nieuwe Merwede ved Werkendam. Hovedløpet videre er Nieuwe Merwede som går til Hollandsch Diep.
Kårdalstunnelen
Kårdalstunnelen i Flåmsdalen i Aurland er Vestlands eldste veitunnel. Tunnelen ligger nord for (nedenfor) Kårdal på Rallarvegen mellom Flåm og Myrdal, langs Flåmsbana. Tunnelen er 117,5 meter lang, 3,55 meter bred og 4 meter høy. Den og veien mellom Flåm og Kårdal ble bygd i perioden 1895–1898. Veien fra Flåm til Vatnahalsen ovenfor Kårdal er i dag kommunal, mens veien videre opp til Myrdal er privat. Jernbane-tunnelen like ved heter Blomheller tunnel.
Henrik Groth
Virke
Han ble ansatt i forlaget Cappelen i 1927, ble prokurist i 1936 og overtok som direktør i 1947. Ved siden av Gyldendals Harald Grieg regnes han gjerne som den ledende forlagsmannen i norsk historie.
En rekke av Groths skrifter er utkommet i bokform. Cappelen forlag har pr. 2006 bebudet en biografi om Henrik Groth.
Styrbjørn Sterke
Styrbjørn Sterke (Styrbjørn Sterki), eller Styrbjørn Sveakjempe (Styrbjørn svía kappi) (født ca. 960, død ca. 985) var sønn av Olav Bjørnsson, bror av kong Erik Seiersæl av Sverige og ble gift med datteren til den danske kongen Harald Blåtann, Tyra Haraldsdatter. Styrbjørn blir omtalt i et islandsk skaldekvad (en lausavísa) fra ca. 985 av Torvald Hjaltasson, men hans eksistens er ikke historisk belagt.
I sagaer
I henhold til tradisjonen skal Styrbjørn ha vært høvding over Jomsvikingene, og ble deretter beseiret av sin onkel kong Erik, som deretter ble omtalt som Seiersæl, i slaget ved Fyrisvall. En eventuell historisk Styrbjørn Sterke skal ha vært en høvding i Skåne som utfordret Erik Seiersæl om makten i Svealand sammen med den danske kongen Harald Blåtann eller sønnen Svein Tjugeskjegg.
Styrbjørn og hæren marsjerte nordover mot Uppsala og på sletten Fyrisvall møtte han kong Erik som viste seg å ha være vel forberedt. Ved underrettelsen av Styrbjørns ankomst hadde han latt sende pilbud og mobilisere alle våpenføre menn. På Fyrisvall brøt det ut et sagnomsust slag som varte i tre dager og som ble utmalt i sagaen. I løpet av de første to dagene var jevnlikt mellom de stridende. Om kvelden gikk Erik opp til Odins statue i tempelet på Uppsala og ofret til ham. Han lovte Odin at om han vant slaget skulle han være Odins mann og komme til Valhalla om ti år. Den tredje dagen kastet Erik sitt spyd over fienden og sa: «Jeg ofrer dere alle til Odin». I kampen som siden skjedde stupte Styrbjørn, og Erik seiret, hvilket ga ham navnet Seiersæl.
Øye
Øyeeplet (lat. bulbus oculi)
Regnbuehinne Regnbuehinnen eller iris, er den fargede delen av øyet hos virveldyr, inkludert mennesker. Regnbuehinnen har et hull, pupillen, i midten og muskler som gjør at pupillens størrelse kan justeres etter lysintensiteten.
Menneskets øye i kunst, litteratur og filosofi
De meste berømte øyne i billedkunsten er trolig øynene til Mona Lisa, portrettet Leonardo da Vinci malte.
Øyet hos fugler
Ugler er en av de få gruppene som blunker på samme måte som pattedyr. Fugler har er to fovea på netthinnen, i motsetning til mennesket, som bare har en. Dagaktive fugler kan dessuten oppfatte ultrafiolett og polarisert lys.
Lawrenceburg gasskraftverk
Lawrenceburg gasskraftverk er et varmekraftverk ved byen Lawrenceburg i delstaten Indiana i USA. Det har en installert produksjonskapasitet på 1.096 MW. Brenselkilden er naturgass. Operatør og eneste eier er energiselskapet American Electric Power, som kjøpte det i januar 2007.
Gyrid Olavsdatter
Faren Olav er samkonge med onkel Erik omkring 970 til 975. Antakelig har faren dødd i 975. Etterpå er det onkel Erik som er enekonge frem til sin død i 995.
Styrbjørn ble visst uvenner med onkel Erik, og rømte til Danmark. Der ble Styrbjørn gift med Tyra Haraldsdatter, datter til den aldrende kong Harald Blåtann (930–986).
Sagaene sier ikke ikke mere om Gyrid.
Knud Lundberg
Lundberg spilte 40 landskamper for og scoret 10 mål. Han spilte for klubben Akademisk Boldklub. Lundberg ble dansk mester fem ganger med klubben. Han ble også dansk mester i basketball og håndball og spilte også på de danske landslagene i begge sportene.
Det Biovidenskabelige Fakultet for Fødevarer, Veterinærmedicin og Naturressourcer
Aktiviteter
Størstedelen av fakultetets 1,800 medarbeidere holder til på fakultetets hovedcampus på Frederiksberg. Det er også her det Biovidenskabelige Fakultetsbibliotek (BVFB), tidl. Danmarks Veterinær- og Jordbrugsbibliotek (DVJB) ligger, som en integrert del av fakultetet.
Arkitektene Gottlieb Bindesbøll, Martin Borch, Steen Eiler Rasmussen og Mogens Koch står bak hoveddelen av bygningskomplekset på Københavns Universitets Frederiksberg Campus som også omfatter det tidligere Københavns Sygehjem på Rolighedsvej av H.C. Stilling. I 1990-årene ble det med en investering på ca. 550 mio. kr. gjennomført omfattende nybygging, men fakultetets fredede have – Det Biovidenskabelige Fakultets Have – og opprinnelige bygninger ligner seg selv fra dengang de ble etablert.
Sons of Anarchy
Sesong 4
De fengslede SAMCRO-medlemmene kan forlate fengselet etter 14 måneder, men blir snart møtt av Eli Roosevelt fra politiet i California. De oppdager også at sheriff Hales bror har blitt utnevnt til ny ordfører i Charming.
Idol (TV-program)
Sesong 3 (2005)
Den tredje sesongen i 2005 ble det gjort ytterligere forandringer. Først ble de 50 beste utvalgt fra Sandvika. Deretter, etter fem program ble to av ti stemt fra av seerne i hvert program. Men dommerne var ikke fornøyde og fikk hente ytterligere to deltagere som fikk komme dirkete til finalen, nemlig Erik Flaa og David Bakke. Dermed ble det tolv finalister i den tredje sesongen.
Sesong 6 (2011)
Audition ble avholdt i perioden 30. april til 19. juni i byene Trondheim, Oslo, Bergen og Stavanger. Sendingene på TV 2. begynte 30. august og den første av fem semifinalene ble sendt 16. september
Sesong 8 (2014)
Audition til sesong 8 ble avholdt på forsommeren 2014. Sendingene begynte 18. august 2014 på TV 2, og viste hvordan 172 kandidater ble valgt ut, og siden redusert til 40 deltakere som konkurrerte om finalerundenes topp 10. Den første av finalerundene med de siste ti deltakerne ble sendt 6. oktober, men da uten 19 år gamle Stine Jakobsen fra Senja som trakk seg fra finalen for å satse på skole. Natnael «Natti» Asgedom ble dermed tildelt en plass i finalene. Ingvar Olsen vant og andreplassen gikk til Jørn Trollebø Kvalheim.
Sesong 10 (2018)
Seieren gikk til Øystein Herkedal Hegvik fra Brekstad i Ørland. Han slo Kristian Raanes fra Orkdal i finalen. I finalen fremførte Hegvik sangen «Berlin» av den australske sangeren Ry X, mens Raanes fremførte «Dancing on My Own» av svenske Robyn.
Bunn tre/to
I tillegg var aldri Maria Haukaas Storeng (sesong 2), Cindy Hovde (sesong 3), Stine Hansen (sesong 4), Ørjan Hatlevik (sesong 4), Fredrik Bergersen Klemp (sesong 6) og Astrid Smeplass (sesong 7) i «bunn 3» før de ble eliminert.
Vintage
Vintagebegrepet synes å ha blitt overført til biler og fly, og til å bety at de ble laget i de årene da en brukte håndverksmetoder. Vintage cars er veteranbiler laget eller opprinnelig konstruert i mellomkrigstiden eller fra 1919 til 1945. Noe av det samme finner en i dag igjen i begrepet veteranbil og -fly, selv om tankegangen er tynnet ut ved at en har avgiftsfritak for alle biler over en viss alder.
Laurens ten Dam
Ten Dams karriere som syklist begynte i Batavus' amatørlag under trener Piet Hoekstra. Etter en tredjeplass i et etappeløp i Luxembourg gikk han over til Rabobanks amatørlag, der han forble i fire år. I løpet av tiden i dette laget fikk han ingen sjanser til å sykle profesjonelt for Rabobank, og han gikk derfor over til Bankgiroloterij-laget. Etter et år gikk han videre til Shimano-Memory Corp, men heller ikke der ble han lengre enn et år. I 2006 underskrev ten Dam en to-årskontrakt med Unibet.com. For Unibet vant han for første gang en etappe som profesjonell syklist, 2. etappe under Course de la Solidarité Olympique. Andre gode resultater var en 5.-plass under firedagers i Dunkerque, 8.-plass i Tyskland rundt og 7.-plass under Route Adélie de Vitré. Etter dette vendte han tilbake til Rabobanks lag og vant 1. etappe i Critérium International.
H.C. Andersen-slottet
Bygningen er tegnet av arkitekt Vilhelm Klein i såkalt Rosenborg-stil (Historisme) og ble oppført i 1892–93 på initiativ av bl.a. Carlsbergs Carl Jacobsen til bruk for Kunstindustrimuseet. Den inngår i den «dannelsesruten» av monumentale, offentlige bygninger som ble plassert i byens sentrum etter vollenes fall. De øvrige bygningene på ruten er Polyteknisk Læreanstalt, Astronomisk observatorium, Kommunehospitalet, Botanisk haves veksthus, Geologisk Museum, Statens Museum for Kunst, København rådhus og Ny Carlsberg Glyptotek.
Sonatesatsform
Gjennomføringsdel
I gjennomføringsdelen, eller B-delen, leker komponisten med toneartene, går gjennom en rekke modulasjoner før gjennomføringen avsluttes, og stykket føres over i reprisen.
Marais
Marais (fransk for «marsk») har flere betydninger:
Macclesfield Bank
Historie
Zhongshaøyene ble annektert av Folkerepublikken Kina i 1974 sammen med Paraceløyene. Også Republikken Kina (Taiwan) og Vietnam gjør krav på øygruppen.
Peerage Act
Peerage Act er en britisk lov, som gir folk mulighet til å frasi seg et adelskap, noe som er nødvendig dersom man skal sitte som parlamentsmedlem i underhuset.
Folkemordet på armenerne
Teşkilat-ı Mahsusa og «Spesialorganisasjonen»
Teşkilat-ı Mahsusa var en organisasjon opprettet av det ottomanske forsvarsdepartement for å bekjempe arabisk separatisme og vestlig imperialisme. Dens formål var å bekjempe undergravingsvirksomhet og mulig samarbeid med ytre fiender. Formålet ble utvidet til å omfatte forfølgelse av armenerne som sto i ledtog med Russland. De tidligste kildene som refererer til organisasjonen skriver seg fra 1903 og 1907. Den ble styrket organisatorisk i 1913 etter Balkankrigene. Lederen var forsvarsminister Enver Pasja, som rekrutterte mange dyktige offiserer til å bygge opp en irregulær militær enhet, en «spesialstyrke».
I tillegg skal Ungtyrkernes ledelse İttihat ve Terakki Cemiyeti i juli 1914 ha opprettet en halvoffentlig «spesialorganisasjon» som skulle gjennomføre deportasjonen av armenerne. Den skulle være en «stat i staten» og stå fritt til å handle uten direkte ordre.
Døde i perioden 1914 til 1923
Det er ingen klare tall på hvor mange armenere som døde i denne perioden. Ei heller over hvor mange som døde som følge av osmanske forbrytelser. Tallene varierer fra 250 000 til 1,5 millioner mennesker. Det er imidlertid strid om hvor mange armenere som var i Tyrkia i denne perioden. Noen av anslagene ligger på mellom 1,5 millioner til 2 millioner armenere. Samtidig osmansk statistikk viser at det bodde rundt 1,2 mill armenere innenfor rikets grenser. Anslaget på oppmot 2 mill drepte virker derfor urealistisk. I diskusjonen om antallet drepte blir heller ikke drepte på den tyrkiske siden nevnt. Kilder viser til omkring 500 000 drepte tyrkere i samme periode. Om lag 523,000 tyrkiske muslimer ble drept i perioden 1910-1922. Tyrkiske muslimer ble hovedsakelig drept i områder som kom midlertidig under armensk kontroll ved hjelp av russiske invasjonsstyrker.
Joe Namath
Namath er kjent for å ha garantert at Jets kom til å vinne over Don Shulas NFL-lag Baltimore Colts i Super Bowl III (1969), for så å sikre en 16–7 seier over favorittene fra NFL (seieren er fremdeles Jets' eneste Super Bowl-kamp). Han dro senere nytte av sin kjendisstatus til personlig suksess, med reklameavtaler, en jobb som vert for talkshow og eier av en nattklubb, og har også vært involvert i film, TV og som kommentator for idrettsarrangementer. Han klarte å holde sin kjendisstatus ved like over et halvt århundre etter å først ha oppnådd stjernestatusen gjennom amerikansk fotball. I en spørreundersøkelse fra Associated Press i 2019, hvor 60 historikere og mediapersonligheter ble spurt om hvem som var NFLs "Greatest Character" vant Namath førsteplass over tidligere eier av Oakland Raiders, Al Davis, og Hall of Fame quarterback Brett Favre.
Tidlig liv
Namath fikk tilbud fra flere college i Division I, inkludert Penn State, Ohio State, Alabama, og Notre Dame, men valgte eventuelt University of Maryland. Han ble avvist av Maryland ettersom at hans SAT-resultater var under skolens krav. Med hjelp fra hovedtrener Paul "Bear" Bryant fikk Namath et idrettsstipend ved Alabama. Bryant sa senere at valget om å rekruttere Namath var "the best coaching decision I ever made.”
Karriere i college
Mellom 1962 og 1964 spilte Namath quarterback for Alabama Crimson Tide under Bryant og hans Offensive Coordinator Howard Schnellenberger. Ett år etter å ha blitt suspendert i sesongens to siste kamper ledet Namath laget til en nasjonal tittel i 1964. I løpet av sin tid ved University of Alabama ledet eNamath laget til 29 seiere og 4 nederlag over tre sesonger.
Folkemordet på armenerne
Etter krigen
Kemalistene i den nye tyrkiske republikken videreført på mange måter det tidligere regimets holdning til armenerne som ble sett som landets erkefiende. Den offisielle versjonen var at armenerne gjorde opprør og fortjente sin skjebne som trussel mot rikets sikkerhet. I dette perspektivet var armenerne aggressorer og muslimene de egentlige ofrene. Hendelsene i 1915 beskrives i den offisielle versjonen som en midlertidig forflytning ut av krigssonen. Under kemalistene gjennomgikk landet «tyrkifisering» der fortiden ble visket ut og landets multietniske historie ble benektet. Under kemalistenes nasjonsbygging med dyrking av det tyrkiske passet det ikke inn med historier om etnisk rensing. Mustafa Kemals («Atatürk» eller «Kemal Paşa») regime avsto fra å konfrontere forbrytelsene i 1915. Å innrømme skyld eller ansvar ville undergrave Kemals ambisjoner om å skape et moderne, stolt og europeisk Tyrkia. Freden i Sèvres inneholdt bestemmelser om rettsoppgjør med krigsforbrytere og flere profilerte gjerningsmenn var i varetekt på Malta i påvente av rettssak. Kemals nye regime i Ankara hevdet at regimet i Istanbul, som hadde signert fredstraktaten i Sèvres, ikke var suverent og dermed at Ankara ikke var bundet av traktaten. I stedet reforhandlet kemalistene Lausannetraktaten. Det ble etter dette ikke flere rettssaker. Kemal og det nye republikanske regimet var nøye med å distansere seg fra forløperen, men ville ikke vedstå seg det som skjedde med armenerne og kostet det hele under teppet. Under Kemals lederskap ble myten både om de «morderiske armenerne» og om tyrkerne som en undertrykt nasjon (tyrkisk: mazlum millet) befestet. Kemals fremstilling av armenerne og deres skjebne gjenspeiles fortsatt i tyrkiske fremstillinger om hendelsene i 1915. Ifølge Taner Akçam skal Kemal i lukkede møter ha omtalte hendelsene som massakre og kalt det som skjedde for skammelig.
Tyrkia etter 1980
Militærkuppet i 1980 gjorde det mulig for myndighetene å sikre kontroll over Tyrkias offisiell versjon av hendelsene: Påstandene om folkemord er grunnløse, påstandene om folkemord er armensk propaganda, armenerne var en liten minoritet i det osmanske riket, armenerne fikk god behandling av det osmanske regimet, armenere samarbeidet med rikets fiender under første verdenskrig og drev opprør for å løsrive seg, og armenere begikk overgrep og massakrer mot sivile etniske tyrkere. For å imøtekomme kritikk ble tyrkiske arkiver åpnet for innsyn fra 1985. Tyrkia innrømmer at mange døde, men at dødstallene er overdrevet og at dødsårsakene som regel var sult og sykdom. Tyrkiske lærebøker beskriver fortsatt armenerne som forrædere, kaller folkemordet for en løgn og argumenterer med at det osmanske regimet satt i verk nødvendige tiltak mot de armenske separatistene. Ved militærmuseet i Istanbul viser et eget rom muslimenes lidelser under militante armenere.
Tyrkia under Erdoğan
Da outsiderne i Rettferdighets- og utviklingspartiet (tyrkisk: Adalet ve Kalkınma Partisi, AKP) kom til makten etter valget i 2002 ble institusjoner etablert etter første verdenskrig utfordret, men det har bare svært små endringer i den offisielle holdningen til den armenske spørsmålet. I forbindelse med 100 årsmarkeringen og EU-parlamentets behandling av spørsmålet om folkemord uttalte Erdoğan at Tyrkia umulig kunne akseptere at hendelsene i 1915 ble betegnet som folkemord.
For
Noen tyrkiske intellektuelle støtter folkemordtesen, eksempelvis Ragıp Zarakolu, Taner Akçam, Ali Ertem og Halil Berktay. Zarakolus forlagsvirksomhet førte i 2008 til at tyrkiske myndigheter tiltalte ham etter paragraf 301 i landets straffelov. Hrant Dink ble i 2005 dømt for omtale av folkemordet (etter § 301) og ble skutt og drept utenfor sitt kontor i Istanbul i 2007. En titusenvis møtte opp i Dinks begravelse og sang "vi er alle armenere" i Istanbuls gater. Erdoğan uttalte da at folk hadde "gått for langt".
Joe Namath
Karriere i college
Namaths tid ved Alabama ble et kultursjokk for ham, som hadde vokst opp i et nabolag i Pennsylvania stort sett bebodd av afrikansk-amerikanere (han var den eneste hvite kampstarteren på basketballaget ved sin high school). Han gikk på college på høyden av borgerrettsbevegelsen i sørlige USA. Namath forklarte i et intervju på The James Brown Show i 2018 at det var flere hvite spillere på basketballaget hans, men han var den eneste hvite kampstarteren.
Namath endte på 11. plass i avstemningen for Heisman-troféet i 1964, som gikk til Notre Dame Fighting Irish quarterback John Huarte.
Privatliv
Den 20. desember 2003 fikk Namath kritikk etter å ha drukket seg full samme dag som Jets skulle annonsere sitt All-Time-lag. Under ESPN direktesending av Jets' kamp den dagen ble Namath spurt om hans tanker rundt Jets' daværende quarterback Chad Pennington og problemene laget hadde gjort det året. Namath uttrykte at han hadde tro på Pennington før han sa til intervjueren Suzy Kolber "I want to kiss you. I couldn't care less about the team struggling." Han beklaget senere og meldte seg noen uker etter inn i et behandlingsprogram for alkoholikere. I 2019 sa Namath at han brukte hendelsen som en motivasjon for å gi opp alkohol, og forklarte at "I had embarrassed my friends and family and could not escape that feeling. I haven't had a drink since."
Media og reklamer
🇵🇪 er Namath talsperson for forsikringsselskapet Medicare Coverage Helpline.
Fjodor Dostojevskij
Forfatterskap
Mot slutten av sitt liv hadde Dostojevskij sitt eget tidsskrift, En forfatters dagbok, og dette var meget populært og ble flittig lest. Han er av de forfattere som fikk anerkjennelse i sin levetid, men han døde i en fattigslig leilighet i St. Petersburg i 1881.
Dostojevskij som teolog
Viktige teologiske temaer hos Dostojevskij er omvendelse, skyld og forsoning. I Forbrytelse og straff blir for eksempel den hovmodige rasjonalitetens Raskolnikov (navnet betyr ’’skismatiker’’) omvendt og forsonet med kirken og verden gjennom møtet med den ydmyke Sonja. Sonja er en russisk navneform av Sofia, den guddommelige Visdommen som spiller så viktig en rolle i russisk åndelighet. Dostojevskij var også opptatt av lidelsen og ondskapens problem. Både Idioten og Brødrene Karamazov er sentrale verker i hans teologiske forfatterskap.
Alexandre Darracq
Karriere
Darracq vant en gullmedalje på Verdensutstillingen i Paris i 1889 for en symaskin han hadde designet, og i 1891 sluttet han i jobben for å starte sitt eget selskap, Gladiator. Selskapet gjorde det bra, men Darracq solgte seg ut i 1896 og startet et nytt selskap kort tid senere, Automobiles Darracq S.A., hvor han drev med produksjon av elektriske biler og motorsykler. left|thumb|Darracq 6,5 CV (1901) I 1904 produserte Darracq mer enn ti prosent av alle Frankrikes automobiler. Selskapet hans engasjerte seg i Grand Prix-racing, og vant en rekke store løp, blant annet den amerikanske Vanderbilt Cup. Selskapet satte også to fartsrekorder, i henholdsvis 1904 og 1905. Suksessen i racing gjorde det mulig for Darracq å utvide horisonten, og han inngikk lisenssamarbeider med blant annet Adam Opel i Tyskland, med Cavaliere Ugo Stella i Italia og med en gruppe investorer i Spania. Selskapet som senere ble Alfa Romeo ble stiftet som Società Anonima Italiana Darracq, SAID, i 1906, og var eid av Darracq sammen med en gruppe italienske investorer.
Odd Arne Brekne
Brekne deltok i øvelsen 50 m rifle, 60 skudd liggende under Sommer-OL 2012, men kom ikke til finalen. Brekne lå på 3.-plass, men fikk to niere på de to siste skuddene og falt ned til en 13.-plass, to poeng under finalegrensen.
Ole-Kristian Bryhn, Odd Arne Brekne og Stian Bogar tok EM-bronse i lagkonkurransen på 50 meter liggende i Slovenia 2015.
Taigaveps
Utseende
Taigaveps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde. Fargene er typiske for stikkvepser, gult og svart. Vingene er svakt brunlige.
Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger. Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.
Jani Beg
Liv og virke
Han var sønn av Usbek Khan og kom til makt etter farens død og etter å ha ryddet av veien to brødre (Ny-)Sarai. Trass i brodermordene gikk han for å være rettskaffen, gudfryktig og fortjenstfull. Han var særlig kjent for å ha fremmet lærdommens menn og samlet dem rundt seg.
Kristiansand Misjonskirke Salem
Verdier
Menigheten har i tillegg fire verdier, som er nedfelt i vedtektene. Disse verdiene er rotfestet, raus, relevant og relasjonell.
Sind
Sind (eller Sindh) er en av Pakistans fire provinser. Den ligger sørøst i landet og grenser mot India i øst, det arabiske havet i sør, de pakistanske regionene Balutsjistan og Punjab i vest og nord.
Frikjent
Kulisser
Serien er filmet i indre Sogn med Årdalstangen som kulisse for fjordbygden Lifjord. I tillegg er det hentet opptak fra Lærdal. Serien spiller mye på bygdas nærhet til fjorden og fjellene.
Liste over ordførere i Tjølling
x Under Hesselbergs nærvær på Stortinget fungerte Nils Nilsen Lindhjem som ordfører.
L’amour est bleu
Coverversjoner
«L'amour est bleu» har bemerket seg som én av de mestselgende Eurovision Song Contest-bidragene og også som én av de som det har blitt gjort flest coverversjoner av. Den fortsetter å være en viden kjent melodi, noe som delvis skyldes dens fortsatte gjentakelser i popmusikkmedia.
United States Holocaust Memorial Museum
United States Holocaust Memorial Museum er et museum og en nasjonal institusjon i Washington, D.C. i USA. Museets oppgave er å dokumentere, studere og tolke historien omkring holocaust, det nasjonalsosialistiske Tysklands folkemord på hovedsakelig jøder fra 1941 til 1945. Museet er på samme tid USAs offisielle minnesmerke over rundt seks millioner av europeiske jøder og seks millioner andre (romfolk, homoseksuelle, kriminelle, aktivister, slavere med mer) som ble drept under holocaust etter ordre fra nazistene.
Per Askim
Forsvaret av Narvik 9. april 1940
I 1939 ble Askim hentet tilbake til Sjøforsvaret for å bli sjef for panserskipet «Norge». I 1940 ble han utnevnt til sjef for Ofotavdelingen. Ved Tysklands angrep på Norge 9. april 1940 deltok Askim som sjef for panserskipet «Norge» og sjef for 3. Sjøforsvarsdistrikt, i forsvaret av Narvik. «Norge» lå inne i Narvik havn da Askim beordret ild mot de angripende tyske skip. «Norge» rakk å avfyre flere skudd og påføre de to angripende fiendtlige skip skade før det selv ble rammet av to torpedoer og gikk ned med et tap på 101 mann. Askim tilbrakte en og en halv time i sjøen før han ble reddet og brakt til sykehus i Narvik.
Utmerkelser
For sin innsats 9. april 1940 ble Askim av kongen i statsråd 18. desember 1942 dekorert med Norges høyeste utmerkelse, Krigskorset med sverd, for på en særlig fremragende måte å ha ytt Norges forsvar meget stor tjeneste. I anbefalingene som lå til grunn for tildelingen heter det at «Kommandør Askims plikttroskap og tjenstlig innsats er et lysende eksempel for Sjøforsvarets personell og den håpløse kamp i Narvik er en ærefull bedrift for en sjef som tør ta ansvar i en skjebnestund.»
Askim ble også tildelt Deltagermedaljen og Haakon VIIs 70-årsmedalje. Han ble utnevnt til kommandør av Den britiske imperieordenen, av den franske Æreslegionen og av USAs Legion of Merit og ble utnevnt til ridder av Dannebrogordenen. Askim ble også tildelt det franske Krigskorset, Croix de guerre.
Fretheim bru
Fretheim bru er ei veibru i Aurland kommune i Sogn og Fjordane.
Bjørnsund fyr
Bjørnsund fyr på Bjørnsund i Hustadvika kommune i Møre og Romsdal var bemannet frem til 1994. Det har vært fredet siden 2000. Fyret ble opprettet i 1871. Lyktens høyde over havet er 26 meter, lysstyrken 16 200 candela og rekkevidden 15 nautiske mil. Fyret er viktig i forbindelse med skipsfarten over Hustadvika. I 1957 ble det opprettet radiofyr, som ble erstattet av radarfyr i 1977. Tyfon har vært tilgjengelig siden 1959 og erstattet et gammel tåkehorn fra 1918.
Eutychian
Sankt Eutychian eller Eutychianus (ukjent fødselsår, men kanskje i juni 228 og i Luni eller det området som er rundt selvsamme gamle romerske koloni i Etruria, død 7. desember 283 i Roma) var pave fra 4. januar 275 til sin død.
Pontifikat
Den romerske kalender fra 300-tallet nevner ham den 7. desember i Depositio Episcoporum, men ikke i listen over martyrer.
Block Watne
Block Watne er et norsk boligbyggerselskap og heleid datterselskap av OBOS. Per 2017 hadde selskapet ca. 600 ansatte fordelt fra 18 kontorer. Omsetningen i 2017 var vel 2,8 milliarder kroner.
Horace Walpole
Han studerte ved Eton College og King's College ved Universitetet i Cambridge. Walpole var medlem av parlamentet store deler av sitt voksne liv, men hadde aldri høye politiske ambisjoner. Han viet seg i større grad til skriving enn til politikk. Han skrev romanen The Castle of Otranto (1764). Den regnes som anslaget til den romansjangeren som for alvor ble etablert i romantikken på 1800-tallet – den gotiske romanen. Sammen med denne boken, hviler hans litterære omdømme på hans omfattende brevveksling, samlet i Letters i flere bind, som er av betydelig sosial og politisk interesse. Han var yngste sønn av den britiske statsministeren Robert Walpole og en fetter av admiral lord Nelson.
August Jacobsen
August Jacobsen (født 9. september 1868 i Stavanger, død 28. januar 1955 samme sted) var norsk kunstmaler, hovedsakelig med landskapsmaleri og portretter.
Studieår
Vinteren 1895-96 studerte Jacobsen ved Zahrtmanns skole i København. Også ved en senere anledning, høsten 1899, hadde Jacobsen et opphold ved skolen.
Liv og arbeid
Rundt århundreskifte malte Jacobsen flere landskapsbilder med motiv fra Jæren. Etter råd fra Kitty Kielland dro han i 1904 til Italia, ved hjelp av Statens reisestipend.
Senere år
Omkring 1930 solgte Jacobsen Solgården og flyttet tilbake til fødebyen Stavanger.
Kystartilleri-krigsmerket
Kriterier
Det var utarbeidet et poengsystem for å få merket, hvor 8 poeng var målet:
Cangzhou
Havn
Cangzhou har også en stor fiskerhavn og den moderne kullutskipningshavnen Huanghua.
Marguerite av Frankrike (1158–1197)
Marguerite var den yngre halvsøsteren til Marie, grevinne av Champagne og Alix, grevinne av Blois, som ble født av hennes fars første hustru Eleanora av Aquitaine. Hennes to eldre halvsøstre var også eldre halvsøstre av hennes framtidige ektemann.
Første ekteskap
Hun ble først gift med Henrik den unge konge, som han ble kalt, som sønn og arving av kong Henrik II av England, den 2. november 1160. Henrik var den andre av de fem sønnene som hans dronning Eleanora av Aquitaine fødte ham. Henrik den unge konge var fem år gammel da denne avtalen mellom kongehusene i England og Frankrike kom i stand. Marguerite selv var to år gammel. Hennes medgift var det meget viktige og med bestridte området Vexin i Normandie
Dominica under Sommer-OL 2008
Dominica under Sommer-OL 2008. To sportsutøvere fra Dominica deltok i friidrett under Sommer-OL 2008 i Beijing. De vant ingen medaljer. Den tidligere friidrettsutøveren Jérôme Romain var landets flaggbærer under åpningsseremonien.
Banff nasjonalpark
Rocky Mountains Park blir etablert
I 1902 ble parken utvidet til 11,400 km², inkludert områder rundt Lake Louise, og langs elvene Bow, Red Deer, Kananaskis, og Spray. På grunn av press fra beitebrukere og skogbruksinteresser ble størrelsen på parken i 1911 redusert til 4,663 km², slik at mange av de lavereliggende høydedragene ble utelatt fra parken. Parkens grenser ble endret flere ganger fram til 1930, da størrelsen på Banff ble fastlagt til 6,697 km², da National Parks Act ble vedtatt. Loven ga også parken det nye navnet Banff National Park, etter Canadian Pacific Railway sin stasjon, som igjen hadde navn etter regionen Banffshire i Skottland. I forbindelse med byggingen av en ny østlig innfallsport til parken i 1933, overførte Alberta 0,84 km² til parken. Sammen med andre mindre endringer av grensene for parken i 1949, ble parkens areal endelig fastsatt til 6,641 km².
Slaget i Køge bukt
Bakgrunnen
Nederlaget i slaget ved Helsingborg i mars 1710 fikk flere strategiske konsekvenser. I mangel av en slagkraftig dansk hær ville danskene gjenta invasjonen av Skåne med hjelp av de russiske hjelpestyrkene som var kommet til Danzig (Gdańsk), og danskene var derfor avhengig av å sikre forbindelsene over Østersjøen. Svenskene kunne frigjøre midler til å styrke den svenske flåten og kunne derfor forstyrre danskenes forberedelser. Allerede om våren hadde svenskene sendt en eskadre til farvannet utenfor Skåne, der de kunne observere en like stor dansk eskadre som krysset mellom Rügen, Møn og Bornholm.
Vanskelighetene med å få utrustet den dansk-norske hovedflåten som skulle eskortere overføringen av de russiske styrkene i Danzig, gjorde at Gyldenløve ikke kunne ikke gå ut fra Københavns red før 14. juni 1710. Mens Gyldenløve var opptatt med å utbedre de største skadene og vedlikeholdsproblemene, observerte fregatten «Ørnen» den svenske flåten på rundt tyve krigsskip utenfor Karlskrona, og mente at den svenske styrken ikke var sjødyktig før den 30. juni. Dersom svenskene hadde besluttet å bli der, kunne Gyldenløve avse flere orlogsskip til Nordsjøeskadren som tiltak mot det svenske kapervesenet og den svenske Gøteborgseskadren, som hadde tatt herredømme over Kattegat. Men han satte seg imot planen om å transportere den russiske hæren til Sverige sør for Stockholm før den svenske flåten var uskadeliggjort. Men Frederik IV beordret ham til å overføre troppene til Sjælland, til tross for at den svenske flåten i Karlskrona gjorde operasjonen farefull.
Martin Buber
Bakgrunn og virke
Han var østerriksk statsborger til 1920 og ble tysk borger i 1921.
I 1930 ble Buber honorær professor ved Goethe-universitetet i Frankfurt am Main. Han trakk seg fra stillingen i protest i 1933 som en respons på Hitlers maktovertakelse, og arbeidet deretter med jødisk utdannelse under stadig vanskeligere forhold. I 1938 emigrerte han og hans kone fra Tyskland og slo seg ned i Jerusalem, hvor han ble professor ved det hebraiske universitetet og underviste i antropologi og sosiologi. Han deltok i diskusjonen om jødenes problem i Palestina og araberspørsmålet, utfra bibelske, filosofiske og hasidiske verker. Han ble medlem av den moderate Ichud-gruppen, som arbeidet for en tonasjonal stat for arabere og jøder i Palestina. I 1946 publiserte han boken Stier i Utopia. Bubers uttalte kritikk av israelsk politikk bragte ham tidvis i konflikt med landets ledere, spesielt David Ben-Gurion, Israels første statsminister.
Slaget i Køge bukt
Etterspillet
Været forble dårlig i dagene som fulgte, og begge flåter måtte fremdeles bli liggende for anker. De to grunnstøtte linjeskipene «Princessa Ulrika» på 84 stykker og «Tre Kronor», en tredekker på 96 stykker, var ikke til rikke av grunnen, til tross for kraftig innsats. Wachtmeister så seg derfor nødt til å ødelegge dem etter å ha satt besetningene i båter over til Landskrona.
Med en mannskapsmangel på 2000 mann, og med 15 % av de gjenværende besetningene syke, var Gyldenløve ikke i stand til å utkjempe langvarige sjøslag. Dessuten nærmet høsten seg med nye stormer. Å krysse etter den svenske flåten var på grensen til det umulige, når stridsevnen allerede var sterkt redusert. Gyldenløve vendte derfor tilbake til København.
Jess Thorup
Jess Thorup (født 21. februar 1970 i København) er en dansk fotballtrener og tidligere fotballspiller.
Han kom til Ham-Kam i juli 2005, på utlån fra Esbjerg fB, hvor han var kaptein. Han debuterte mot Vålerenga 23. juli 2005, og skåret kampens siste mål.
Sør-Hålogaland Heimevernsdistrikt 14
Distriktets innsatsstyrke har navnet Heron, og rommer ca. 300 befal og soldater.
Vredefort-krateret
Vredefort-krateret er det største bekreftede meteorittkrateret på jorda. Det ligger i Free Stateprovinsen i Sør-Afrika, nær byen Vredefort, som det har navn etter. Krateret omtales også som Vredefort-domen, eller som Vredefort impact structure.
Amadou Diallo
Livet i New York City
I september 1996 kom Diallo til New York City, hvor en rekke andre familiemedlemmer allerede hadde innvandret til og slått seg ned i. Diallo og en fetter startet en liten bedrift sammen. Diallo hadde angivelig kommet til New York City for å studere, men var ikke registrert på noen skole. Han ønsket å bli i USA over lang tid ved å sende en søknad om politisk asyl med uriktige påstander. Diallo solgte videobånd, votter og sokker fra fortauet gatelangs om dagen og studerte om kvelden.
Omstendighetene rundt hans nedskyting
Tidlig om morgenen den 4. februar 1999 ble Diallo omringet av fire sivilkledde politimenn som mente at han passet til beskrivelsen på en annen voldelig innvandrer som sto bak en serie voldtekter.
Den amerikanske uavhengighetskrigen
Svarte og indianere
De fleste indianerne øst for Mississippi ble påvirket av krigen. Mange samfunn var delt i spørsmålet om hvordan de skulle forholde seg til konflikten. De fleste indianerne som sluttet seg til krigen kjempet mot USA, siden de innfødtes land var truet av ekspanderende amerikansk bosetning. Det er anslått at 13,000 krigere kjempet på britisk side. Det største gruppen, irokeserføderasjonen, kjempet med 1,500 menn.
Sørfronten
Men situasjonen snudde raskt for Cornwallis. En ving av hans armé ble knust i slaget ved Kings Mountain den 7. oktober. Kings Mountain ble betydelig fordi det ikke var et slag mellom britiske rødjakker og kolonitropper. Det var et slag mellom lojalister og patrioter. Tarletons tropper ble etter dette beseiret i slaget ved Cowpens den 17. januar 1781 av den amerikanske generalen Daniel Morgan.
Yorktown og krigens slutt
De nordlige, sørlige og marine teatrene i krigen ble sluttet sammen i 1781 ved Yorktown i Virginia. Tidlig i september beseiret franske marinestyrker en britisk flåte i slaget ved Chesapeake og avskar Cornwallis' forsyninger og transport. Washington flyttet raskt sine tropper fra New York, og en samlet fransk-amerikansk styrke på 17,000 menn innledet beleiringen av Yorktown tidlig i oktober. Cornwallis' posisjon ble raskt uholdbar, og han overgav sin armé 19. oktober 1781.
Storbritannia fremforhandlet Paris–avtalen uten å konsultere seg med sine indianske allierte, og gav alt av indiansk territorium mellom Appalachene og Mississippi til USA. Med stor motvilje bekreftet indianerne nølende disse avståelsene av land til USA i en rekke avtaler, men kampene ble fornyet langs grensene i de kommende årene, der den største konflikten var den nordvestlige indianerkrig.
Qinhuangdao
Samferdsel
Qinhuangdao er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Avery Dulles
Avery Robert Dulles (født 24. august 1918 i Auburn i New York i USA, død 12. desember 2008 i New York) er en av Den katolske Kirkes kardinaler. Han er en av de få kardinaler som ikke er bispeviet; han inngår i rekken av fremtredende teologer som er blitt kardinalskreert på sine eldre dager.
Bakgrunn
Avery Dulles var sønn av den protestantiske politiker John Foster Dulles (USAs utenriksminister 1953-1959, som Washington Dulles International Airport er oppkalt etter) og hans hustru Janet Pomeroy Avery Dulles. Hans onkel var Allen Welsh Dulles, som var sjef for CIA (1953–1959). Både hans oldefar John W. Foster og hans grandonkel Robert Lansing hadde srt USAs statssekretærer (U.S. Secretary of State). Bestefar på farssiden, Allen Macy Dulles, var medlem av fakultetet på Auburn Theological Seminary og publiserte innen det teologiske fagområde ekklesiologi.
Kardinal
Dulles døde den 12. desember 2008 på Fordham University i Bronx, der han hadde bodd i flere år. Han ble begravet på jesuittenes kirkegård i Auriesville.
Harbitz gate (Tønsberg)
Gaten er oppkalt etter Johannes Winding Harbitz (1831-1917), skipsreder, ordfører, stortingsmann og statsråd.
Ottatunnelen
Ottatunnelen er to veitunneler i Luster kommune i Vestland. Tunnelene går gjennom Killingberget mellom Ottom og Havhella, nordøst for stedet Luster.
Havvette
Typiske havvetter er havfrue, havmann og draug.
Liste over høyadelstitler i Irland
Titlene i den irske høyadelen er hertug, marki, jarl, vicomte og baron.
Skarpenords bastion
Navnet Skarpenords bastion er en fornorsking av «Escarpe du Nord». Andre navn som har blitt brukt er Scherpenhoeck, Scarpenort, Scarpe de nord. Batteriet ble opprettet under den store nordiske krig, av den grunn var batteriets opprinnelige navn på fransk.
Julius Darmaatmadja
Kardinal
Til pavevalget i 2013 var Darmaatmadja ikke i stand å delta grunnet sin helse.
Verdens naturvernunion
Kategorier for verneområder
Et område med overveiende upåvirkede naturlige systemer som forvaltes slik at naturverdier ikke går tapt, samtidig som en tillater en bærekraftig næringsutøvelse for å dekke behovene i berørte lokalsamfunn.
Magnitude
Slik skalaen fungerer, er Solens -26,7 om lag 400,000 ganger sterkere enn 12,7.
Absolute magnitude
Terje Sporsem
TV-produksjoner
Sporsem vant Masterchef Norge i 2014 og Camp Kulinaris i 2019. i kjølvannet av disse seierne har han vært å se som dommer i flere matprogrammer, blant annet Truls à la Hellstrøm i 2019. Terje kom på andre plass i Farmen kjendis i 2021 Etter oppholdet på Farmen var Terje Sporsem programleder for det direktesendte programmet Sommerfest fra Telemark, sammen med Katarina Flatland.
Lovehatehero
LoveHateHero har nettopp avsluttet sitt One Moment Management Tour med Before Their Eyes, I See Stars, Oceana, Eyes Set To Kill og Ice Nine Kills samt deres TerminaTOUR med Blessed By A Broken Heart, Agraceful, Karate Gymnas, og Kiros og Dead or Alive Tour med I Am Ghost og Karate Highschool. Deres neste tur er med Eyes Set To Kill og Dreaming of Eden.
Jonathan Hivert
Jonathan Hivert (født 23. mars 1985 i Chambray-les-Tours) er en tidligere profesjonell fransk landeveissyklist. Han la opp etter 2022-sesongen.
Yousuf Gilani
Politisk karriere
Etter dette forsøkte både andre partier og hans nye parti Venstre å få Gilani til å trekke seg. Til slutt endte det med at Gilani for andre gang trakk seg fra et politisk parti etter å ha blitt erklært uønsket. På vei ut truet han sin egen lokallagsleder for å få denne til å trekke seg. Lokallagslederen ble sittende.
Lokalvalg
Europa
En stats administrative inndeling kan gjøre at lokalvalg har stor eller liten betydning. I Sveits har kommunene betydelig selvstyre, og tidligere hadde Sveits ca. 3000 kommuner, de minste med bare 20-30 innbyggere, fordelt på 23 kantoner.
Andre land
New Zealand velger lokale politiske- og helse-myndigheter for tre år. Valgene gjøres blant annet med stemmesedler sent via post.
Fiji hadde sitt siste lokalvalg 22. oktober 2005, bortsett fra i Suva der et dødsfall førte til at valget ble utsatt til 12. november. Fiji har (pr. 2015) ingen umiddelbare planer om nytt lokalvalg.
Engelsk 1. divisjon 1929–30
'''Engelsk 1. divisjon 1929–30''' var den 38. sesongen i Football League. Sheffield Wednesday vant ligaen for andre år på rad og for fjerde og siste gang totalt per 2017.
Nicolas Poussin
Bakgrunn
I 1612 begav Poussin seg til Paris, der han hos Georges Lallament og Ferdinand Elle fortsatte sin utdanning, som formodentlig hadde blitt innledet i Rouen. Etter et besøk i Venezia reiste Poussin i 1624 til Roma under dikteren Cavaliere Marinos beskyttelse. Bortsett fra en reise til Paris i 1640-1642 ble han i Roma til sin død.
Viktor Sjasjerin
Viktor Vladimirovitsj Sjasjerin (russisk Виктор Владимирович Шашерин, født 23. juli 1962 i Alma-Ata) er en tidligere skøyteløper som representerte Sovjetunionen.